sop | soutenpeper's Blog
Category Archives: sop	Oktober 11, 2010	swart suursop met souskluitjies deur hildagonda duckitt
By niël stemmet	na aanleiding van erfenis 3 se gesprek oor erfeniskos se twee paaie in 1890 kry ek die resep in renata coetzee se spys en drank – die resep is opgeskryf deur mev duckitt vir die grend mense .
nou dink ek , een of ander vrouegroep het seker die opgespoor en goed bespreek en dan op 'n spesiale geleentheid voorgesit aan haar gaste, met vertoon dat die resep oorsprong het uit die constantia kant van die kolonie
1.5 kg skaaprib
60 g tamarind
12 peperkorrels – gebreek
sny die vleis in stukke, voeg die gekapte uie by , asook die water en prut vir een uur om 'n vleisaftreksel te maak.
skep 1 koppie van die vleisaftreksel uit en gooi in 'n kastrol. bewaar die res. meng nou by die 1 koppie aftreksel die tamarind en die ander speserye, sout, suiker en laat stadig prut. voeg nou nog twee koppies aftreksel by die tamarindmengsel en bring tot kookpunt – die is dan die sop
vir die souskluitjies meng 1 koppie vleisaftreksel met 120 g meel. roer 2 eiers in die mengsel en vorm kluitjies die grote van okkerneute. een halfuur voor ete gooi jy die kluitjies in die sop, sit die deksel dig op, moet nie oopmaak nie, en stoom saggies gaar.
renata se die sop is voor die hoofmaal bedien en dat voordat tamarind bekend geword het is of vark of eend of hoenderbloed in plek van die tamarind gebruik. tamarind proe soos suurpruime en wat ek kan onthou maak hy die kleur van alles donker , dus die naam swart suursop. Lewer kommentaar	| posted in kuier-gesels, sop	Oktober 11, 2010	dawid se heerlike tamatiesop
By niël stemmet	ek weet dit is nie nou hoogsomer tamatietyd nie, maar glo my die tamatiesop is so lekker , jy maak hom sommer heeljaar.
moet nooit tamaties in 'n yskas sit nie, laat hulle buite staan. as dawid die sop maak dan sit hy die tamaties op koerantpapier op die onderste rak van die spens om goed ryp te raak . hulle moet bloedrooi wees van oor tot oor.
12 ryp tamaties – groot
3 uie – klein
dompel die tamaties in kookwater, trek die velletjies af, verwyder die pitte en kap grof. braai die gekapte uie in die botter en olie tot mooi deurskynend en sag-sag . gooi die tamaties by die uie en braai vir 1 minuut, roer met 'n houtlepel. voeg nou genoeg water in die pot om die tamaties net-net te bedek. bring tot kookpunt, draai die hitte af en prut vir net 5 minute – anders kook jy die geurig-en goedheid weg.
versap die sop met 'n menger, of druk deur 'n meelsif, gooi sout en witpeper by, gooi terug in die kastrol [ as die sop te dik is , verdun met water – as dit te dun is verdik met meel aangemaak in koue water ] bring weer tot kookpunt. trek van die stoof en laat rus die sop.
die sop gaan op sy beste proe hoogsomer, dit is heerlik 1 Kommentaar	| posted in sop	Oktober 4, 2010	ouma ellie se sop